Man kry 80 jaar tronkstraf vir veediefstalArgieffoto Volgens die berig het Groenewald in Julie en Augustus 2013 meer as R2 miljoen se vee in Limpopo en Noordwes gesteel. Landdros Gerhard Pretorius het Vrydag gelas dat Groenewald van die vonnisse gelyklopend kan uitdien. Volgens Beeld het die staatsaanklaer Liezl del Frate gesê Groenewald sal 16 jaar van sy vonnis uitdien. Die diefstalle het plaasgevind op plase wat aan nasionale paaie grens. Die plase se grensdrade is geknip en ŉ vragmotor is gebruik om die diere op te laai en weg te neem. Groenewald het homself in Augustus 2013 aan die polisie oorgegee nadat een van sy vragmotors op kringtelevisie by die Kranskop-tolhek afgeneem is. Andries Chauke (52) en Titus Chauke (34), Groenewald se medebeskuldigdes, hou vol hulle is onskuldig en hulle verhoor sal apart voortgesit word, het Beeld berig.